2017. aasta karikavõistluste esimene finalist on RLV Massive, kes alistas Simuna Spordiklubi ka teises kohtumises. Simunas saadud 82:60 võit viis Haljala meeskonna kahe mängu kokkuvõttes finaali 35-punktilise paremusega.
#000001
Simunas peetud kohtumine sai omapärase alguse, kui esimesed viis tabamust tulid kaugviske joone tagant. RLV Massive pääses veerandaja keskpaigaks küll 14:8 juhtima, kuid esimene veerandaeg lõppes siiski kodumeeskonna 19:17 eduseisul. Teisel veerandajal haaras initsiatiivi taas RLV Massive, kes poolajapausiks omakorda 38:33 juhtima asus.
#000003
Mängu ja kogu poolfinaalseeria saatus otsustati kolmanda veerandaja viimastel minutitel, kui Haljala meeskond 51:47 eduseisult veerandaja lõpuks vahe 62:49-le kasvatas. Viimase veerandaja esimesel viiel minutil suutis RLV Massive kodumeeskonna “kuivale” jätta ning juhtis juba 70:49. Kohtumise lõpp enam sündmustesse pööret ei toonud ning RLV Massive pääses kolmandat hooaega järjest Lääne-Virumaa Kossuliiga karikafinaali.
#000004
RLV Massive jääb omale finaalivastast ootama paarist Väike-Maarja Päästekool – Ilves Transport. Ka selles seerias on esimene mäng peetud – valitsev karikavõitja Päästekool võitis 73:51.
#000006
2017. aasta Lääne-Virumaa Kossuliiga karikafinaal toimub laupäeval, 16. detsembril kell 18:00 Rakvere Spordikeskuses.
#000007